**Līgums par pasākuma līdzfinansēšanu**

**Nr.** \_\_\_\_\_\_\_

Līguma datums ir tā elektroniskās parakstīšanas datums

**Nodibinājums “Nodibinājums Liepāja 2027”**, reģistrācijas Nr.400008325039, juridiskā adrese: Rožu iela 6, Liepāja, LV-3401 (turpmāk − Nodibinājums), kuru uz Statūtu pamata kopīgi pārstāv valdes priekšsēdētāja Inta Šoriņa, valdes locekle Eva Ciekurze un valdes locekle Baiba Bartkeviča, no vienas puses,

un

**\_\_\_\_\_\_\_\_\_\_\_**, reģistrācijas numurs: \_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_ (turpmāk − Līdzfinansējuma saņēmējs), kā vārdā, pamatojoties uz \_\_\_\_\_\_\_\_\_\_\_, rīkojas \_\_\_\_\_\_\_\_\_\_\_, no otras puses,

turpmāk katra atsevišķi saukta Puse un abas kopā – Puses, pamatojoties uz Nodibinājuma “Liepāja 2027 Starptautisko kultūras projektu līdzfinansējuma konkursa” (turpmāk – Konkurss) rezultātiem (komisijas lēmums datums XX Nr.XX), noslēdz šādu līgumu (turpmāk – Līgums):

1. **Līguma priekšmets** 
   1. Nodibinājums piešķir naudas līdzekļus Līdzfinansējuma saņēmējam starptautiska kultūras un mākslas pasākuma “…” (turpmāk – Pasākums) īstenošanai, un Līdzfinansējuma saņēmējs kvalitatīvi īsteno Pasākumu saskaņā ar šo Līgumu, Konkursam iesniegto Pasākuma ieceri un tāmi, kā arī, ievērojot Konkursa nolikuma nosacījumus un visus šī Līguma pielikumus, kas uzskatāmi par tā neatņemamu sastāvdaļu.
   2. Līdzfinansējuma saņēmējs īsteno Pasākumu laika periodā no XX līdz XX.
   3. Pasākuma norises vieta …
2. **Līdzfinansējuma apmērs un izmaksas kārtība**
   1. Pasākuma īstenošanai apstiprinātais kopējais līdzfinansējums ir 0000.00 EUR (summa vārdiem, turpmāk – Līdzfinansējums).
   2. Līdzfinansējums sadalīts pa gadiem šādi:
      1. 2026.gadam ir 0000.00 EUR (summa vārdiem);
      2. 2027.gadam ir 0000.00 EUR (summa vārdiem).
   3. Līdzfinansējuma apmērs vai izmaksas termiņi un kārtība var tikt mainīta ar Nodibinājuma valdes lēmumu, kas būs saistošs abām Pusēm, ievērojot Nodibinājumam Pasākuma īstenošanai piešķirto un tādējādi pieejamo finansējumu.
   4. Nodibinājums nekavējoties rakstiski informē Līdzfinansējuma saņēmēju, ja saistībā ar valsts vai pašvaldību kārtējā gada budžeta apstiprināšanu ir veicamas izmaiņas Pasākuma kopējā līdzfinansējuma apmērā vai izmaksas termiņos.
   5. Nodibinājums apņemas izmaksāt Līdzfinansējuma saņēmējam piešķirto Līdzfinansējumu šādā kārtībā:
      1. 2026.gadam piešķirto finansējumu izmaksā 10 (desmit) darba dienu laikā pēc Līguma spēkā stāšanās;
      2. 2027.gadam piešķirto finansējumu, ieturot aizturētā maksājuma apmēru, izmaksā 10 (desmit) darba dienu laikā no 2026.gada atskaites saskaņošanas.
   6. Līguma izpildes nodrošinājums ir aizturētais maksājums 5% no apstiprinātā kopējā līdzfinansējuma, kas tiek izmaksāts Līdzfinansējuma saņēmējam 10 (desmit) dienu laikā pēc visu ar Līguma izpildi saistīto pasākumu norises, atskaišu iesniegšanas un apstiprināšanas (tajā skaitā, pieprasītās papildu informācijas un dokumentu saņemšanas). Līguma izpildes pabeigšanu un gala maksājuma izmaksu apstiprina Nodibinājuma valdes lēmums.
   7. Līdzfinansējums nav atmaksājams, ja Līdzfinansējuma saņēmējs pilnībā izpilda visas šajā Līgumā noteiktās saistības.
3. **Pušu pienākumi un tiesības**
   1. **Līdzfinansējuma saņēmēja tiesības un pienākumi:**
      1. Izlietot Līdzfinansējumu tikai Pasākuma īstenošanai, atbilstoši Līguma tāmē (Pielikums Nr.1) norādītajam paredzētajām izlietojuma pozīcijām. Izmaiņas tāmes pozīcijās pieļaujamas tikai ar iepriekšēju Pušu rakstisku vienošanos;
      2. Lūgt Nodibinājumam un saņemt ieteikumus un padomus pēc iespējas veiksmīgākai Pasākuma realizācijai;
      3. Argumentēti lūgt Pasākuma tāmes korekciju, ja tāmes pozīciju izmaiņas ir lielākas par 10% no piešķirtā Līdzfinansējuma apjoma un/vai Pasākuma tāmē pamatoti iekļauta jauna, iepriekš neplānota izdevumu pozīcija;
      4. ja Pasākums netiek īstenots noteiktā termiņa ietvaros, saskaņā ar Līguma tāmi vai Pasākuma ieceri, pēc Nodibinājuma valdes lēmuma, atmaksāt saņemto Līdzfinansējumu;
      5. Visu Pasākuma tāmē iekļauto izdevumu samaksu veikt no bankas konta, kurā Nodibinājums ir iemaksājis Līdzfinansējumu;
      6. Līdzfinansējuma saņēmējs ir atbildīgs par Pasākuma realizācijai nepieciešamo izdevumu atbilstošu izlietošanu, nodrošinot visu ar Līguma īstenošanu saistīto saimniecisko darījumu ieņēmumu un izdevumu grāmatvedības uzskaiti;
      7. Līdzfinansējuma saņēmējs rakstiski saskaņo ar Nodibinājumu jebkādas būtiskas izmaiņas Pasākuma nosaukumā, iecerē, norises laikā un vietā, pieaicināto mākslinieku/speciālistu sastāvā. Ja saskaņošana netiek veikta, Nodibinājumam ir tiesības, izvērtējot Pasākuma norises atbilstību sākotnēji apstiprinātajam Pasākuma pieteikumam, vienpusēji koriģēt piešķirtā Līdzfinansējuma apmēru vai atteikt Līdzfinansējuma izmaksu.
      8. Savlaicīgi rakstiski informēt Nodibinājumu par jebkuriem apstākļiem, kas varētu ietekmēt Pasākuma kvalitatīvu īstenošanu, termiņus, mārketinga aktivitātes.
      9. Pēc Nodibinājuma pieprasījuma un tā noteiktajā termiņā rakstiski iesniegt visu nepieciešamo informāciju, kas attiecas uz Pasākuma īstenošanu un Līguma izpildes nodrošināšanu;
      10. iesniegt Nodibinājumam satura, finanšu un publicitātes atskaites (Pielikumi Nr. 5 un 6) šādos termiņos:

līdz 2025. gada 1. novembrim – par Pasākuma saturu un izdevumiem līdz 2025. gada 30. septembrim;

līdz 2026. gada 1. novembrim – par izdevumiem un aktivitātēm no 2025. gada 1. oktobra līdz 2026. gada 30. septembrim;

līdz 2027. gada 1. novembrim – par izdevumiem un aktivitātēm no 2026. gada 1. oktobra līdz 2027. gada 30. septembrim;

gala atskaite – par periodu no 2026. gada 1. oktobra līdz Pasākuma pabeigšanai, jāiesniedz ne vēlāk kā 2 (divu) mēnešu laikā pēc Pasākuma pilnīgas realizācijas.

* + 1. Atskaites jāiesniedz elektroniski parakstītas, nosūtot uz e-pasta adresēm: birojs@liepaja2027.lv un anna.sile@liepaja2027.lv.
    2. Pasākumam ir jābūt pieejamam bez maksas vai ieņēmumi no Pasākuma nedrīkst pārsniegt 50 % no tā faktiskajām izmaksām.
    3. Līdzfinansējuma saņēmējs nodrošina Nodibinājumam neierobežotu bezmaksas piekļuvi Pasākumā/-os līdz 5 personām.
    4. Līdzfinansējuma saņēmējam jāglabā un jākārto Pasākuma dokumentācija tā, lai pēc Nodibinājuma pieprasījuma Līdzfinansējuma saņēmējs varētu iesniegt to Nodibinājumam vai citai kompetentai institūcijai.
    5. Nodrošināt informācijas un publicitātes pasākumus saskaņā ar saskaņoto Pasākuma Mārketinga un komunikācijas plānu.
    6. Pēc Nodibinājuma pieprasījuma un tā noteiktajā termiņā rakstiski vai elektroniskā veidā iesniegt visu nepieciešamo informāciju Nodibinājumam vai Nodibinājuma norādītām trešajām personām, kas attiecas uz līdzfinansētā Pasākuma īstenošanu un Līguma izpildes nodrošināšanu vai citu ar Pasākuma īstenošanu saistītu informāciju, pētījumu/monitoringa veikšanai/datu apkopošanai/analīzei.
    7. Nodibinājuma pārstāvis ir tiesīgs sastādīt aktu un fiksēt neatbilstības Pasākuma ieviešanā vai Pasākuma norisē, ja tādas konstatējamas. Nodibinājumam ir pienākums nekavējoties informēt Līdzfinansējuma saņēmēju, par šāda akta sagatavošanu un saturu. Pārkāpumu konstatēšanas gadījumā Nodibinājums ir tiesīgs prasīt paskaidrojumu vai koriģēt līdzfinansējumu.
    8. Līdzfinansējuma saņēmējam ir pienākums pēc Nodibinājuma pamatota pieprasījuma pārskaitīt atpakaļ Nodibinājumam Pasākumā neizlietotos finanšu līdzekļus un/vai Nodibinājuma nesaskaņoto līdzfinansējuma summu/summas daļu.

* 1. **Nodibinājuma pienākumi un tiesības:**
     1. veikt Līguma izpildes uzraudzību, kontroli un izvērtēt tā atbilstību Liepājas – Eiropas kultūras galvaspilsētas 2027 programmas mērķim;
     2. izvērtēt Līdzfinansējuma saņēmēja iesniegtos dokumentus Līgumā noteiktajā kārtībā un savlaicīgi sniegt uz tiem atbildes, ja nepieciešams;
     3. izdarīt grozījumus atskaišu formās, par to informējot Līdzfinansējuma saņēmēju;
     4. sniegt konsultācijas Līdzfinansējuma saņēmējam par ar Līguma izpildi saistītiem jautājumiem;
     5. savlaicīgi izmaksāt Līdzfinansējumu saskaņā ar Līguma noteikumiem un kārtību.
     6. nepieciešamības gadījumā piesaistīt ekspertu, lai pārbaudītu, vai atskaitēs norādītās izmaksas ir saistītas ar Pasākuma īstenošanu, ir samērīgas un ekonomiski pamatotas;
     7. konstatējot Līguma īstenošanā pretrunu ar normatīvā akta vai Līguma noteikumiem, uzdot Līdzfinansējuma saņēmējam sniegt skaidrojumu par pretrunas rašanās iemesliem, kā arī novērst konstatēto pretrunu Nodibinājuma noteiktajā termiņā;
     8. jebkurā Pasākuma īstenošanas posmā veikt pārbaudes Pasākuma īstenošanas vietā un Pasākuma dokumentācijā, lai pārliecinātos, ka Līdzfinansējuma saņēmējs ievēro šī Līguma prasības.
     9. apturēt līdzfinansējuma izmaksu un atprasīt izmaksāto Līdzfinansējumu gadījumos, kad Līdzfinansējuma saņēmējs ir pārtraucis Pasākuma īstenošanu;
     10. pieprasīt Līguma izpildei nepieciešamo informāciju no Līdzfinansējuma saņēmēja, nosakot tās iesniegšanas termiņu;
     11. atgūt no Līdzfinansējuma saņēmēja neatbilstoši veiktos izdevumus, tajā skaitā iesniegt kreditora prasījumu par neatbilstoši veiktiem izdevumiem Līdzfinansējuma saņēmēja maksātnespējas pasludināšanas vai likvidācijas gadījumā.

1. **Pušu atbildība un citi noteikumi**
   1. Par Līguma noteikumu daļēju vai pilnīgu nepildīšanu Puses uzņemas atbildību saskaņā ar Līguma un Latvijas Republikā spēkā esošo normatīvo aktu prasībām.
   2. Katra Puse ir atbildīga par savu saistību izpildi un to neizpildes sekām. Puse ir materiāli atbildīga otrai Pusei un trešajām personām par zaudējumiem, kas radušies tās vai tās pilnvaroto personu darbības vai bezdarbības rezultātā. Nodibinājums nav atbildīgs par zaudējumiem, ko Līdzfinansējuma saņēmējs nodarījis trešajām personām, un neveic šo zaudējumu atlīdzību.
   3. Ja Pasākums netiek īstenots, Līdzfinansējuma saņēmējam pēc Nodibinājuma valdes pieprasījuma ir jāatmaksā saņemto Līdzfinansējumu Nodibinājuma kontā pilnā apmērā, kā arī valdes lēmumā noteikto līgumsodu, kas nedrīkst būt lielāks par 10% no izmaksātā Līdzfinansējuma apmēra.
   4. Ja kāda no Pusēm Līguma izpildē iesaista trešo personu, tad šī Puse saglabā pilnu atbildību par Līguma saistību izpildi, kā arī ir pilnā apjomā materiāli atbildīga par trešo personu nodarītajiem tiešajiem un netiešajiem zaudējumiem.
   5. Vienas Puses īpašnieka vai īpašuma formas maiņa nevar būt par pamatu Līguma izbeigšanai. Līguma izpildīšanas pienākums pāriet attiecīgās Puses tiesību un saistību pārņēmējiem.
   6. Grozījumus Līgumā un tā pielikumos var veikt, tikai Pusēm savstarpēji vienojoties.
   7. Līguma grozījumi noformējami rakstiski un stājas spēkā, kad abas Puses tos ir parakstījušas. Visi grozījumi tiek pievienoti Līgumam un kļūst par Līguma neatņemamu sastāvdaļu.
   8. Rakstisks paziņojums par izmaiņām pamatdatos (kontaktinformācija, tai skaitā pārstāvja maiņa, juridiskā adrese, bankas rekvizīti) kļūst par Līguma neatņemamu sastāvdaļu no tā saņemšanas brīža.
   9. Līdzfinansējuma saņēmējs ir atbildīgs par Nodibinājumam iesniegtās informācijas satura atbilstību autortiesību, blakustiesību vai citu intelektuālo tiesību aizsardzības normu prasībām, kā arī atbildīgs par minēto tiesību pārkāpumiem un to radītajām sekām. Līdzfinansējuma saņēmējs garantē, ka tam ir nepieciešamās licences, atļaujas vai citu intelektuālo tiesību turētāju piekrišanas informatīvo materiālu izmantošanai. Līdzfinansējuma saņēmējs ar informatīvo materiālu iesniegšanas vai nosūtīšanas faktu Nodibinājumam apliecina, ka Līdzfinansējuma saņēmēja rīcībā ir informatīvajos materiālos izmantoto darbu autoru vai citu intelektuālo tiesību īpašnieku atļaujas viņu darbu izmantošanai un izplatīšanai.
   10. Puses, apstrādājot informāciju/personas datus, ievēro spēkā esošajos normatīvajos aktos noteiktās prasības.
   11. Līdzfinansējuma saņēmējam ir pienākums informēt datu subjektu par personas datu apstrādi normatīvajos aktos noteiktajā kārtībā, kā arī nepieciešamības gadījumā saņemt piekrišanu datu apstrādei no pasākumu dalībniekiem un apmeklētājiem. Līdzfinansējuma saņēmējs ar informatīvo materiālu iesniegšanas vai nosūtīšanas faktu Nodibinājumam apliecina, ka Līdzfinansējuma saņēmēja rīcībā ir apstrādāto personas datu subjektu piekrišanas viņu personas datu apstrādei tādā apjomā, kāds nepieciešams informatīvo materiālu izmantošanai.

**5. Mārketinga un komunikācijas aktivitātes**

5.1. Līdzfinansējuma saņēmējs ievēro “Komunikācijas vadlīnijas “Liepājas 2027” partneriem” (Pielikums Nr.2).

5.2. Līdzfinansējuma saņēmējam iespējami īsā termiņā, bet ne vēlāk kā 3 (trīs) mēnešu laikā no Līguma noslēgšanas, jāsaskaņo Pasākuma mārketinga un komunikācijas plāns ar nodibinājuma “Nodibinājums Liepāja 2027” Sabiedrisko attiecību un mārketinga daļas vadītāju e-pasta adrese: [zita.lazdane@liepaja2027.lv](mailto:zita.lazdane@liepaja2027.lv), tālruņa nr.+371 22 017 277.

5.3. Pēc saskaņošanas Pasākuma mārketinga un komunikācijas plāns tiek pievienots Līgumam un kļūst par tā neatņemamu sastāvdaļu.

1. **Nepārvarama vara**
   1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama Līguma saistību izpilde.
   2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
   3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
   4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
   5. Ja nepārvaramas varas apstākļu ietekme turpinās ilgāk kā vienu mēnesi, jebkura Puse ir tiesīga izbeigt Līgumu ar rakstisku paziņojumu.
2. **Informācijas apmaiņa un Pušu kontaktpersonas**
   1. Jebkura Pusēm saistošas informācijas apmaiņa saistībā ar Līgumu ir veicama rakstiski tikai uz Līgumā norādītajām adresēm vai šādām e-pasta adresēm:
      1. Nodibinājuma e-pasta adrese: [birojs@liepaja2027.lv](mailto:birojs@liepaja2027.lv)
      2. Līdzfinansējuma saņēmēja e-pasta adrese: XX
   2. Steidzamos gadījumos informāciju var nodot telefoniski izmantojot pieejamās saziņas platformas.
   3. Paziņojumi, kas nosūtīti uz 6.1.punktā minētajām e-pasta adresēm ir uzskatāmi par saņemtiem nākamajā dienā pēc to nosūtīšanas. Ja nākamā diena iekrīt brīvdienā vai svētku dienā, paziņojums uzskatāms par saņemtu pirmajā darba dienā pēc brīvdienām.
   4. Līdzfinansējuma saņēmēja kontaktpersona šī Līguma izpildē ir \_\_\_\_\_\_\_\_\_\_\_\_\_\_\_\_\_\_\_\_, tel.nr. \_\_\_\_\_\_\_\_\_\_\_\_\_\_\_\_\_\_\_\_, kuras pienākums ir nodrošināt savstarpējo komunikāciju, kā arī informācijas apmaiņas procesu starp Pusēm.
   5. Nodibinājuma kontaktpersona šī Līguma izpildē ir \_\_\_\_\_\_\_\_\_\_\_\_\_\_\_\_\_\_\_\_, tel.nr. \_\_\_\_\_\_\_\_\_\_\_\_\_\_\_\_\_\_\_\_, kuras pienākums ir nodrošināt savstarpējo komunikāciju, kā arī informācijas apmaiņas procesu starp Pusēm.
   6. Kontaktpersonas pienākums ir apstrādāt saņemto informāciju pēc iespējas īsā termiņā un sniegt atbildi otras Puses kontaktpersonai.
3. **Līguma darbības termiņš un tā izbeigšana**
   1. Līgums stājas spēkā pēc tā parakstīšanas un ir spēkā līdz Līgumā noteikto saistību pilnīgai izpildei.
   2. Nodibinājums var vienpusēji izbeigt Līgumu, par to nekavējoties rakstiski informējot Līdzfinansējuma saņēmēju, ja:
      1. Līdzfinansējuma saņēmējs nepilda Līguma noteikumus, tajā skaitā netiek ievēroti noteiktie termiņi, vai ir iestājušies citi apstākļi, kas negatīvi ietekmē Līguma izpildi un Līguma mērķa sasniegšanu.
      2. Līdzfinansējuma saņēmējs ir apzināti sniedzis Nodibinājumam nepatiesu informāciju, tajā skaitā par Pasākuma īstenošanas vietu un personām, uz kuru spējām Līdzfinansējuma saņēmējs balstās šī Līguma izpildē.
      3. Nodibinājumam nav pieejams finansējums.
      4. normatīvajos aktos paredzētajos gadījumos.
   3. Līdzfinansējuma saņēmējs ir tiesīgs vienpusēji izbeigt Līgumu, par to nekavējoties rakstiski informējot Nodibinājumu un atmaksājot saņemto finansējumu 5 (piecu) dienu laikā no paziņojuma par Līguma izbeigšanu vai Nodibinājuma pieprasījuma dienas (ja Līdzfinansējuma saņēmējs nav iesniedzis paziņojumu par Līguma izbeigšanu). Līgums uzskatāms par izbeigtu tad, kad Nodibinājumam tiek pilnā apmērā atmaksāts Līguma ietvaros saņemtais finansējums.
   4. Līgumā un sarakstē noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kurš nosaka tā sākumu. Termiņa sākuma datums nav nosakāms, pamatojoties uz informāciju, kas nodota telefoniski.
4. **Strīdu izskatīšana**
   1. Nosacījumi, kas tieši nav atrunāti Līgumā, tiek risināti saskaņā ar spēkā esošajiem normatīvajiem aktiem. Atsauce uz normatīvo aktu ir uzskatāma par atsauci uz to normatīvā akta redakciju, kas ir spēkā laikā, kad tiek piemērota vai ir izpildāma attiecīgā Līguma norma, kas atsaucas uz normatīvo aktu.
   2. Ja viens vai vairāki Līguma nosacījumi jebkādā veidā kļūst par spēkā neesošiem, tas neierobežo un neietekmē pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem. Ja rodas pretruna starp Līguma un normatīvo aktu noteikumiem, piemērojami normatīvajos aktos paredzētie noteikumi.
   3. Strīdi, kas izriet un ir saistīti ar Līgumu, starp Pusēm tiek risināti pārrunu ceļā. Ja vienošanās netiek panākta 30 (trīsdesmit) dienu laikā no pārrunu uzsākšanas dienas, strīdi tiek risināti normatīvajos aktos noteiktajā kārtībā.
5. **Noslēguma noteikumi**
   1. Pusēm ir pieejami abpusēji parakstīts Līgums elektroniskā formātā.
   2. Līgumam ir sekojoši pielikumi:

1. Pielikums Tāme;

2. Pielikums - “Komunikācijas vadlīnijas “Liepājas 2027” partneriem”;

3. Pielikums - Piekļūstamības vadlīnijas [būs pieejamas līdz ar līgumu slēgšanu];

4. Pielikums - Ekodizaina vadlīnijas [būs pieejamas līdz ar līgumu slēgšanu];

5. Pielikums - Satura un publicitātes atskaite par Pasākuma izpildes gaitu un rezultātiem;

6. Pielikums - Finanšu atskaite par piešķirtā finansējuma izlietojumu.

Nodibinājuma vārdā: [v., uzv, amats]

Līdzfinansējuma saņēmēja vārdā: [v., uzv, amats]